Discussió:Ortografia del català

message: Abans de començar-lo hauríem d'idear bé les seccions, què hi posem, què no... Per exemple, una secció d'història seria interessant. – Leptictidium (auderiense) 15:05, 20 març 2010 (CET)
replies: text: M'hi apunto! Pensem seccions i redirigim interwikis (la versió anglesa d'ortografia dirigeix a alfabet perquè de fet és el que inclou). Primer ha d'haver-hi una introducció parlant de les lletres i els sons (amb enllaços a alfabet català i fonètica catalana) i els problemes de la seva no correspondència, després secció històrica incloent les obres de referència i els lingüistes destacats, posteriorment anàlisi dels principals problemes (jo aquí aniria per fenòmens "escolars" (posant [s] i [z] junts per exemple) perquè serà l'enfocament majoritari entre els lectors potencials, per últim els debats (simplificació, ús a l'ensenyament i els mitjans de comunicació, polèmiques dialectals i de registre). No sé si les divergències a les variants valenciana etc. seria millor incloure-les a cada fenomen o lletra (em sembla el millor per donar informació) o fer un apartat diferenciat que reculli en format taula (més útil per als estudiants i per redirigir altres articles). Què et sembla?--barcelona (disc.) 19:53, 20 març 2010 (CET)
Proposta d'índex:
*Alfabet fonètic i alfabet gràfic
*Síl·labes, diftongs, hiats, separacions, dièresi
*Accentuació
*Guionet
*Grafies a/e
*Grafies o/u
*Grafies b/p, b/v/w, d/t, c/g
*Grafies s/ss/c/ç/z
*Grafies j/g/x
*Grafies m/n/ny
*Grafies l/ll/l·l
*Grafies r/rr
--V.Riullop (parlem-ne) 20:50, 20 març 2010 (CET)
Falta a més:
*Signes de puntuació
*Apòstrof
*Abreviacions
*Majúscules i minúscules
*Tipus de lletra: rodona, cursiva, negreta, versaleta
Una feinada :-) --V.Riullop (parlem-ne) 21:01, 20 març 2010 (CET)

text: D'acord amb el Vicenç, però amb una secció d'història, una vista general o introducció, els debats sobre l'ús... i potser, només potser, una secció sobre la influència de les llengües properes (castellà i francès, principalment) en els errors d'ortografia en català. – Leptictidium (auderiense) 21:49, 20 març 2010 (CET)
replies: text: : ok per a la seccció d'interferències d'altres llengües, molt útil! --barcelona (disc.) 12:11, 21 març 2010 (CET)
De moment m'inclino per posar diferències dialectals a cada apartat però n'hem de parlar, hi ha coses que no cal (síl·laba com a tal no és qüestió ortogràfica sinó fonològica, per exemple, encara que afecti):
# L'alfabet català vs fonètica catalana (no amb aquest títol, reflectir divergències)
# Història 
# Vocalisme 
## a/e
## o/u
# Consonantisme
## b/v (no crec que calqui la w, això es ventila quan parlem de l'alfabet, igual que la k, no és un problema real per als lectors)
## oclusives finals 
## [s], [z]
## h
## l/l·l
## r/rr
## fricatives palatals
## sons nasals
# Signes diacrítics
## Accentuació
## Dièresi (ja es parla de diftongs, no cal secció específica sinó remetre a l'article)
## Apòstrof
## Ús del guionet (aquí ja s'inclou separació entre síl·labes)
#-Signes de puntuació
# Convencions ortotipogràfiques (tipus de lletra...)
# Debats sobre l'ortografia catalana
## Simplificacions proposades
## El seu ús als mitjans i institucions
## Ensenyament (incloent interferències, com proposa en Lepti)
## Polèmiques dialectals
evidentment referint en cada apartat que toqui a articles d'ampliació. Opineu --barcelona (disc.) 12:24, 21 març 2010 (CET)

text: Molt bé en general, només una cosa: potser les interferències poden tenir una secció pròpia. – Leptictidium (auderiense) 14:48, 21 març 2010 (CET)
replies: text: : potser un subapartat dins ensenyament, que és on afecta més? --barcelona (disc.) 17:50, 21 març 2010 (CET)
Nota: Els comentaris anteriors estan recollits de les pàgines d'usuari corresponents. --V.Riullop (parlem-ne) 13:40, 10 abr 2010 (CEST)
thread_title:  Organització prèvia 

message: Tinc lo dupte de quan se diu "Les grafies B i V representen el so [b] en la majoria del domini lingüístic", dit en termes geogràfics, sigue totalment precís o una mica forçat cap a la demografia. No hauriam de fer proselitisme del betacisme.
thread_title:  Betacisme 

message: Perdoneu, no sé parlar bé el català, però no crec que hi hagi un apartat dedicat a les grafies <tn>, <tm>, <tl> i <tll>, en què la <t> dobla el següent consonant. No caldria explicar-ho d'alguna manera en aquest article? Teangacha (disc.) 18:43, 27 ago 2023 (CEST)
thread_title:  ratlla, setmana, cotna